2018年冬季奧林匹克運動會

第二十三屆冬季奧林匹克運動會喺2018年2月9號到25號喺南韓江原道平昌郡舉行。主辦城市喺2011年喺南非爹濱嘅第123屆國際奧林匹克委員會嘅全體委員大會裏面投票。

呢次係南韓、北韓代表隊喺奧運史上第四次揸住一齊入開幕典禮。

今屆嘅奧運會一共有15個大項，102個小項，新加咗空中單板滑雪、冰壺混雙比賽同埋高山滑雪混合團體賽。有92個國家奧林匹克委員會嘅2952名運動員參與比賽，係咁多屆冬奧會規模最大，其中厄瓜多爾、厄立特里亞、科索沃、馬來西亞、尼日利亞同埋星加坡第一次參賽。

申辦嘅城市 
平昌曾經申辦2010年同2014年奧運會，但最終分別輸畀溫哥華同索契。

之前舉辦過1972年夏季奧運會嘅慕尼黑曾經申辦冬奧，喺北京成功申辦2022年冬季奧林匹克運動會前，有望成為第一座同時舉辦過夏季奧運同冬季奧運嘅城市，但最終只攞到25票。法國東南部城市阿訥西亦啟動申辦工程，但係得唔到居民支持，最終只得7票。

平昌喺2011年爹濱第123屆國際奧林匹克委員會全體委員大會上被選為主辦城市，喺一輪投票就去到48票嘅門檻，遠超競爭對手。平昌成為繼札幌同長野市後第三個舉辦冬奧會嘅亞洲城市。

平昌
慕尼黑
阿訥西

比賽項目 
呢屆奧運有15運動個項目：
 高山滑雪 
 冬季兩項 
 長雪橇 
 越野滑雪
 冰壺
 花式溜冰 
 自由式滑雪 
 冰球 
 短雪橇 
 北歐混合式滑雪 
 短跑道速度溜冰
 鋼架雪車 
 跳台滑雪
 單板滑雪 
 速度溜冰

獎牌榜 
挪威代表隊以單屆贏39嚿獎牌打破歷屆紀錄。

主辦國

PyeongChang 2018 Winter Olympics | 2018 Olympic Videos, Photos, News